คุณครับ ผมปวดอัณฑะ ข้างซ้ายขึ้นมาสะโพกปวดมาได้3-4วันละ ผมจะทำยังครับ
สวัสดีค่ะ อาการปวดอัณฑะมาถึงสะโพกดังกล่าวมา อาจจะเกิดจาก การมีอัณฑะอักเสบหรือติดเชื้อ อาจมีบวมและแดงที่อัณฑะร่วมด้วยได้ สาเหตุอื่นๆเช่นการมีอัณฑะบิวขั้ว โดยมักปวดทันทีทันใด การมีท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป อาจมีปัสสาวะแสบหรือมีของเหลวไหลออกมาจากบริเวณอวัยวะเพศ การมีเส้นเลือดขอดบริเวณอัณฑะ โดยอาจสังเกตุเห็นเส้นเลือดที่โป่งพองออกมาบริเวณถุงอัณฑะ หรือการมีไส้เลื่อนมักปวดหน่วงๆคลำได้ก้อนตรงอัณฑะเป็นช่วงๆ ก้อนเคลื่อนเข้าออกได้ เป็นต้นโดยหากปวดมากร้าวไปบริเวณกว้าง ร่วมกับบวมแดงที่อัณฑะด้วย อาจมีการติดเชื้อ ซึ่งในเพศชายอาจสัมพันธ์กับเชื้อโรคติดต่อทางเพศสัมพันธ์ได้ ควรไปพบแพทย์เพื่อตรวจเพิ่มเติมและคัดกรองโรคติดต่อทางเพศสัมพันธ์ และรับยาฆ่าเชื้อที่ตรงกับโรคต่อไปเบื้องต้นรับประทานยาแก้ปวดเพื่อบรรเทาอาการก่อนได้ งดการมีเพศสัมพันธ์ ไม่ไปบีบหรือคลำบริเวณที่ปวดบ่อยๆ